system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pFlorin Piersic?
assistant
Florin Piersic () este un actor român de film, radio, televiziune, scenă și voce. A jucat dramă, comedie, tragedie, figuri istorice, haiduci.

Biografie 
Născut din părinți originari din Bucovina (mama, Vera Piersic, originară din Valea Seacă, tatăl, Ștefan Piersic, medic veterinar, originar din Corlata), Florin Piersic și-a petrecut copilăria în Corlata, Pojorâta și Cajvana, apoi în Cernăuți și, ulterior, la Cluj, unde a urmat Liceul de băieți nr. 3 (azi Colegiul Național Emil Racoviță). Florin Piersic a fost descoperit de către actrița și regizoarea Elena Negreanu.

A absolvit Institutul de Artă Teatrală și Cinematografică din București (IATC, astăzi UNATC), promoția 1957.
La doi ani după absolvire, Florin Piersic a debutat pe scena Teatrului Național din București obținând rolul titular în Discipolul diavolului. Au urmat Tragedia optimistă, Oameni și șoareci și Orfeu în Infern, piese care au scos în evidență geniul, naturalețea și prospețimea actorului. Are o bogată activitate teatrală la Teatrul Național din București).

În anii '60, Florin Piersic se căsătorește cu actrița Tatiana Iekel, care i-a dăruit și primul copil, pe Florin Jr. A doua soție a fost tot o actriță, Anna Széles, alături de care a devenit tată pentru a doua oară. În 1985 Anna Széles a cerut și a obținut divorțul și s-a mutat în Ungaria, luându-l cu ea și pe fiul lor, Daniel. În 1993, după o relație de 7 ani, Florin Piersic s-a căsătorit cu Anna Török, merceolog, originară, de asemenea, din Cluj.

În anul 2009 Florin Piersic înregistrează un disc de autor la casa de discuri OVO MUSIC: „Florin Piersic - Hoinărind printre amintiri în lumea muzicii lui Dan Iagnov”. Toate cele 10 melodii sunt compuse de Dan Iagnov: „O poveste de o zi”, „Latino lasciv”, „Anemone mii”, „Femeia e secretul”, „Și ploua...”, „Pe cărările vieții”, „Poveste cu un saxofon”, „Viața este o poveste”, „Cînd ninge” și „Un pas pe zăpadă”. Versurile cântecelor „Latino lasciv” și „Anemone mii” sunt scrise de Dan Iagnov. Versurile celorlalte cântece sunt scrise de Andreea Andrei.

În 26 ianuarie 2011 cinematograful „Republica” din Cluj-Napoca a fost redenumit în cinematograful „Florin Piersic”.

De-a lungul timpului Florin Piersic a primit titlul de „cetățean de onoare” al mai multor orașe precum: Bacău, Cluj-Napoca, Caracal, Sighet, Suceava, Baia Mare, Oradea, București, Galați și Iași. 

La 10 decembrie 2012, prin decretul președintelui Republicii Moldova, Nicolae Timofti, actorului i s-a acordat cetățenia Republicii Moldova. Florin Piersic a adresat o scrisoare președintelui moldovean motivând solicitarea prin faptul că acolo este primit foarte bine de oameni și se simte iubit, iar tatăl lui a activat, în calitate de medic veterinar, atât în Bucovina cât și în Basarabia (la Cernăuți, respectiv Soroca).

Din 2013, Florin Piersic a început să-și asocieze numele cu mai multe branduri. El a apărut în mai multe reclame printre care hipermarketul Billa, magazinul Cocor, curățătoria Nufărul, Astra Asigurări.

Distincții 
A fost distins cu Ordinul Meritul Cultural clasa a V-a (1967) „pentru merite deosebite în domeniul artei dramatice”.

Actorul Florin Piersic a fost decorat la 30 mai 2002 cu Ordinul național Steaua României în grad de Cavaler, alături de alți actori, „pentru prestigioasa cariera artistică și talentul deosebit prin care au dat viață personajelor interpretate în filme, dar și pe scenă, cu prilejul celebrării unui veac de film românesc”. Florin Piersic a fost distins cu Ordinul național Steaua României în grad de ofițer, conferit de președintele Klaus Iohannis

Teatru 
 Act venețian
 Zbor deasupra unui cuib de cuci
 Gaițele
 Logodnicele aterizează la Paris
 Oameni și șoareci
 Străini în noapte
 Cartea lui Ioviță
 Dulcea pasăre a tinereții
 Heidelbergul de altădată

Teatru TV 
 Visul unei nopți de iarnă
 Ultima haltă în paradis
 Jocul de-a vacanța
 Fată fără zestre

Filmografie 

Debutul cinematografic s-a produs cu filmul Ciulinii Bărăganului din 1958, interpretând rolul lui Tănase. Și-a evidențiat talentul în ceea ce privește filmele istorice în Neamul Șoimăreștilor din 1965, regizat de Mircea Drăgan, și apoi a jucat în filmul care l-a făcut cunoscut De-aș fi... Harap Alb (1965), regizat de regizorul Ion Popescu-Gopo.

Printre rolurile sale celebre din filme s-au numărat haiducul Anghel Șaptecai, haiducul Grigore Pintea și Mărgelatu.

 Ciulinii Bărăganului (1958)
 O poveste obișnuită... o poveste ca în basme (1959)
 Flăcăul și focul (1960)
 Aproape de soare (1961)
 Drum nou / Lada cu zestre (1961)
 S-a furat o bombă (1962)
 Celebrul 702 (1962)
 Pași spre lună (1964)
 Neamul Șoimăreștilor (1965) - Minski
 De-aș fi... Harap Alb (1965) - Harap-Alb
 Răscoala (1965)
 Tunelul (1966)
 Șapte băieți și o ștrengăriță (1967)
 Frumoasele vacanțe (1967)
 Kampf um Rom I (1968)
 Columna (1968) - Sabinus
 Kampf um Rom II - Der Verrat (1968)
 Eliberare (Osvobozhdenie) (1968) - Otto Skorzeny
 Mihai Viteazul (1971) - Preda Buzescu
 Haiducii lui Șaptecai (1971) - Anghel Șaptecai
 Zestrea domniței Ralu (1971) - Anghel Șaptecai
 Săptămîna nebunilor (1971) - Anghel Șaptecai
 Aventuri la Marea Neagră (1972)
 Explozia (1972)
 Parașutiștii (1973)
 Frații Jderi (1974) - Cristea Jder
 Agentul straniu (1974) - George Aldea
 Un August în flăcări (1974)
 Bălcescu (1974)
 Ștefan cel Mare - Vaslui 1475 (1975) - Cristea Jder
 Elixirul tinereții (1975)
 Comoara din Carpați (1975)
 Instanța amînă pronunțarea (1976)
 Pintea (1976) - Grigore Pintea
 Roșcovanul (1976)
 Tufă de Veneția (1977)
 Cuibul salamandrelor (1977) - Dan
 Războiul Independenței (Serial TV) (1977)
 Regăsire (1977)
 Eu, tu, și... Ovidiu (1978) - directorul Răducanu
 Ultima frontieră a morții (1979) - Moise Gâldău
 Arta apararii individuale (1980)
 Rug și flacără (1980)
 Drumul oaselor (1980) - Mărgelatu
 Rețeaua S (1980)
 Trandafirul galben (1982) - Mărgelatu
 Misterele Bucureștilor (1983) - Mărgelatu
 O lebădă iarna (1983)
 Galax (1984)
 Rămășagul (1985) - zmeul
 Masca de argint (1985) - Mărgelatu
 Racolarea (1985)
 Colierul de turcoaze (1986) - Mărgelatu
 Totul se plătește (1987) - Mărgelatu
 În fiecare zi mi-e dor de tine (1988)
 Volt egyszer egy úrlovas aka Am fost cândva un călăreț domn (1988) - Tamás
 Dunarea aka Donau, Duna, Dunaj, Dunav, Dunarea (2003)
 Fix alert (2004)
 Lacrimi de Iubire (2004) - Octavian
 Eminescu versus Eminem (2005)
 Mașini- dublaj, Mack (voce vers.română) (2006)
 Lacrimi de iubire  (Serial TV) (2005) - Tatăl Alexandrei
  Mașini 2- dublaj, Mack (voce vers.română) (2011)

Note

Legături externe 

 
 Filmografie pe cinemagia.ro
 

Nașteri în 1936
Nașteri pe 27 ianuarie
AcasăTV
Actori de film români
Actori de radio români
Actori de teatru români
Actori de televiziune români
Actori de voce români
Actori români din secolul al XX-lea
Actori români din secolul al XXI-lea
Actori români în viață
Cetățeni naturalizați în Republica Moldova
Clujeni
Cetățeni de onoare ai Bacăului‎
Cetățeni de onoare ai Bucureștiului
Cetățeni de onoare ai Galațiului
Cetățeni de onoare ai Reșiței
Cetățeni de onoare ai Sucevei
Decorați cu Ordinul Meritul Cultural
Decorați cu Ordinul Steaua României
Premiul Gopo pentru întreaga carieră
Cetățeni de onoare ai Băii Mari
Oameni din județul interbelic Cluj